
ΑΠΟΦΑΣΕΙ Σ 

Αριθ. 7215 (1) 

Κατανομή των Κεντρικών Αυτοτελών Πόρων και Δήμων 
και Κοινοτήτων για το έτος 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των παρ. 1,3,4,6,7,9,10 και 11 του άρ¬ 
θρου 25 του Ν. 1828/89 (ΦΕΚ 2/Α/3.1.1989), όπως αυτές 
τροποποιήθηκαν με τις όμοιες της παρ. 10 του άρθρου 13 
του Ν. 2539/97 (ΦΕΚ 244/Α/4.12.1997) και της παρ. 5 του 
άρθρου 12 του Ν. 2672/98 (ΦΕΚ 290/Α/28.12.1998), συμ¬ 
πληρώθηκαν και ισχύουν. 

2. Τις διατάξεις των άρθρων 12 και 14 του Ν. 2880/01 
(ΦΕΚ 9/Α/30.1.2001). 

3. Τις διατάξεις του άρθρου 8 του Ν. 3106/03 (ΦΕΚ 
30/Α/10.2.2003), καθώς και του άρθρου 14του Ν. 3146/03 
(ΦΕΚ 125/Α/23.5.2003). 

4. Τις διατάξεις της παρ. 3 του άρθρου 4 του Ν. 3194/03 
(ΦΕΚ267/Α/20.11.2003), περί μειονοτικών σχολείων. 

5. Την 33689/24.7.2003 απόφαση μας, περί κατανομής 
των Κεντρικών Αυτοτελών Πόρων των Δήμων και Κοινο¬ 
τήτων για το έτος 2003. 

6. Τις προβλέψεις του Κρατικού Προϋπολογισμού έτους 
2004, που αφορούν τα έσοδα της παρ. 3 του άρθρου 25 
του Ν. 1828/89των ΟΤΑπρώτου βαθμού. 

7. Την πρόταση της Κεντρικής Ένωσης Δήμων και Κοι¬ 
νοτήτων Ελλάδος (ΚΕΔΚΕ), σχετικά μετά κριτήρια και τη 
διαδικασία κατανομής των Κεντρικών Αυτοτελών Πόρων 
των Δήμων και των Κοινοτήτων για το έτος 2004, όπως αυ¬ 
τή διατυπώθηκε στην 226/5232/19.12.2003 απόφαση του 
Διοικητικού Συμβουλίου της και διαμορφώθηκε τελικά. 

8. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομικών», αποφα¬ 
σίζουμε: 

Κατανέμουμε για το έτος 2004 ποσό 1.750.000.000,00 € 
από τους Κεντρικούς Αυτοτελείς Πόρους των Δήμων και 
Κοινοτήτων, ως ακολούθως: 

Α. Ποσό 1.090.000.000,00 € διατίθεται μεταξύ όλωντων 
Δήμων και Κοινοτήτωντης χώρας, ως εξής: 

1) Ποσό 1.044.400.000,00 €κατανέμεται ως τακτική επι¬ 
χορήγηση, βάσει κυρίως του ελάχιστου κόστους λειτουρ¬ 
γίας τους, καθώς και του πληθυσμού τους. 

Στο ποσό αυτό συμπεριλαμβάνεται η επιπλέον χρηματο¬ 
δότηση των μοναδικών ΟΤ Α νησιών, καθώς και των ΟΤΑ που 
συνενώθηκαν σύμφωνα με τους Ν. 1416/84 και Ν. 1622/86. 

Από το ανωτέρω ποσό γίνεται κράτηση ποσοστού 2% υπέρ 
του λογαριασμού με τον τίτλο «Κεφάλαια προς τεχνικόν εξο¬ 
πλισμόν Δήμων και Κοινοτήτων, άρθρου 68 Ν.Δ. 3033/54». 

2) Το υπόλοιπο ποσό από 45.600.000,00 € θα διατεθεί με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, μετά από πρόταση της ΚΕΔΚΕ. 

Β. Ποσό 180.000.000,00€αποδίδεταισε0ΤΑγιατηνκά¬ 
λυψη λειτουργικών δαπανών των παιδικών και βρεφονη¬ 
πιακών σταθμών τους, σύμφωνα με το άρθρο 12 του Ν. 
2880/01 και κατά προτεραιότητα των δαπανών μισθοδο¬ 
σίας του προσωπικού αυτών. 

Στο ανωτέρω ποσό, συμπεριλαμβάνεται ποσό 
21.200.000,00 €, το οποίο διατέθηκε το παρελθόν έτος σε 
ΟΤΑ, επιπλέον αυτού που καθορίσθηκε με την 33689/ 
24.7.2003 απόφαση μας περί κατανομής των ΚΑΠ έτους 
2003, για την κάλυψη λειτουργικών αναγκών τους και κυ¬ 
ρίως μισθοδοσίας του προσωπικού αυτών. 

Γ. Ποσό 36.000.000,00 € αποδίδεται σε ΟΤΑ για την κάλυ¬ 
ψη λειτουργικών δαπανώντων νομικών προσώπων και υπη¬ 
ρεσιών του άρθρου 8 τον Ν. 3106/03 και κατά προτεραιότη¬ 
τα των δαπανών μισθοδοσίας του προσωπικού αυτών. 

Δ. Ποσό 36.000.000,00 € αποδίδεται σε ΟΤΑ για την κά¬ 
λυψη λειτουργικών δαπανών των χώρων άθλησης αυτών, 
σύμφωνα με το άρθρο 14 του Ν. 2880/01. 

Ε. Ποσό 150.000.000,00 € που αναλογεί στο 12% των 
2/3 του 20% του Φόρου Εισοδήματος Φυσικών και Νομι¬ 
κών Προσώπων, διατίθεται σε ΟΤΑ για την κάλυψη λει¬ 
τουργικών δαπανών των σχολείων πρωτοβάθμιας και 
δευτεροβάθμιας εκπαίδευσης, συμπεριλαμβανομένων 
των μειονοτικών σχολείων (άρθρο 113 παρ. 6β του Ν. 
1892/90 και άρθρο 4 παρ. 3 του Ν. 3194/03). 

ΣΤ. Το υπόλοιπο ποσό από 258.000.000,00 € κατανέμε- 
ται ως εξής: 

1) Ποσό 131.000.000,00 € για την απόδοση στο Ειδικό 
ΠρόγραμμαΤοπικής Αυτοδιοίκησης (ΕΠΤΑ), τωνπροβλε- 
πόμενων από το άρθρο 13 του Ν. 2539/97 πόρων. 

2) Ποσό 6.200.000,00 € για τη χρηματοδότηση ΟΤΑτων 
Νομών Αττικής και Θεσσαλονίκης, σύμφωνα με το άρθρο 
13, παρ. 8, εδάφιο δεύτερο, του Ν. 2539/97, από το οποίο 
ποσό 6.000.000,00 € αφορά την κάλυψη μέρους των μη 
αποδοθέντωντο έτος 1999. 

3) Μέχρι ποσού 26.250.000,00€για τη χρηματοδότηση της 
ΚΕΔΚΕ καιτωνΤΕΔΚτηςχώρας (άρθρο 13του Ν. 2503/97). 

4) Μέχρι ποσού 3.600.000,00 €, για τη χρηματοδότηση 
της Ε.Ε.Τ.Α.Α., σύμφωνα με τις διατάξεις της παρ. 6 του 
άρθρου 16 του Ν. 1518/85, σε συνδυασμό με τις όμοιες 
της παρ. 1 του άρθρου 28 του Ν. 1828/89. 

5) Μέχρι ποσού 2.000.000,00 € για την οικονομική ενί¬ 
σχυση Αναπτυξιακών Συνδέσμων. 

6) Μέχρι ποσού 500.000,00 €, για την οικονομική ενί¬ 
σχυση Συμπολιτειών του Ν. 2946/01. 


7) Μέχρι ποσού 3.000.000,00 € για την κάλυψη λειτουρ¬ 
γικών αναγκών των εργοστασίων αφαλάτωσης ύδατος 
(άρθρο 11 του Ν. 2503/97). 

8) Μέχρι ποσού 1.000.000,00 € για την χρηματοδότηση 
ΟΤΑ παραμεθορίων περιοχών, στα πλαίσια της υλοποίη¬ 
σης του προγράμματος «ΑΚΡΙΤΑΣ». 

9) Μέχρι ποσού 1.000.000,00 €, για την υλοποίηση προ¬ 
γραμμάτων που αφορούν τους παλιννοστούντες. 

10) Μέχρι ποσού 1.000.000,00 €, για την υλοποίηση του 
προγράμματος που αφορά τους τσιγγάνους. 

11) Μέχριποσού9.200.000,00€γιατην υλοποίηση με τη 
συμμετοχή ΟΤΑ, προγραμμάτων πρωτογενούς πρόλη¬ 
ψης κατά των ναρκωτικών, σε συνεργασία με τον ΟΚΑΝΑ, 
από το οποίο ποσό 4.042.847,00 € αφορά την κάλυψη 
υποχρέωσης οικονομικού έτους 2003. 

12) Μέχρι ποσού 1.200.000,00 € για την χρηματοδότηση 
ΟΤΑπου εφαρμόζουντο πρόγραμμα «Βοήθεια στο σπίτι». 

13) Μέχρι ποσού 500.000,00 € για την καταβολή από 
ΟΤΑ παραπληγικού επιδόματος σε υπαλλήλους τους. 

14) Μέχρι ποσού 10.000.000,00 € για τη λειτουργία της 
Δημοτικής Αστυνομίας. 

15) Μέχρι ποσού 3.000.000,00 € για την υλοποίηση του 
προγράμματος που αφορά τον σχολικό τροχονόμο. 

16) Μέχρι ποσού 15.000.000,00 € για την υλοποίηση 
προγράμματος που αφοράτην φύλαξη σχολικών κτιρίων. 

17) Μέχρι ποσού 26.500.000,00 € για την χρηματοδότη¬ 
ση (β' δόση) Δήμων και Κοινοτήτωντης χώρας καθώς και 
Συνδέσμων ΟΤΑ, προς κάλυψη της δαπάνης καταβολής 
του «πριμ παραγωγικότητας» στους δικαιούχους υπαλ¬ 
λήλους τους. 

18) Μέχρι ποσού 17.050.000,00 € για λοιπές οριζόντιες 
δράσεις που αφορούν την Τοπική Αυτοδιοίκηση και κυ¬ 
ρίως για την υλοποίηση σχετικών Προγραμματικών Συμ¬ 
βάσεων και τη χρηματοδότηση Ο.Τ.Α. που εφαρμόζουντο 
Διπλογραφικό Λογιστικό Σύστημα. 

Στο ανωτέρω ποσό συμπεριλαμβάνεται α) ποσό 
4.536.000,00 € το οποίο διατέθηκε κατά το παρελθόν έτος 
για την υλοποίηση Προγραμματικών Συμβάσεων που αφο¬ 
ρούν την Τοπική Αυτοδιοίκηση, επιπλέον αυτού που καθο¬ 
ρίσθηκε με την 33689/24.7.2003 απόφαση μας περί κατα- 
νομήςτων ΚΑΠ έτους 2003 και β) ποσό μέχρι 2.300.000,00 
€ το οποίο διατίθεται για την κάλυψη δαπανών οικονομι¬ 
κού έτους 2003, Δήμων και Κοινοτήτων που έχουν συστή¬ 
σει και λειτουργούν Κέντρα Εξυπηρέτησης Πολιτών. 

Ο λογαριασμός που τηρείται στο Ταμείο Παρακαταθηκών 
και Δανείων, με τον τίτλο «Κεντρικοί Αυτοτελείς Πόροι των 
Δήμων και Κοινοτήτων», πιστώνεται με προκαταβολές που 
χορηγεί το Υπουργείο Οικονομίας και Οικονομικών, εντός 
των πρώτων επτά ημερών κάθε μήνα, με ποσό που αντι¬ 
στοιχεί στο 1 /12 του συνολικού ποσού των Κεντρικών Αυτο¬ 
τελών Πόρων και χρεώνεται με χρηματικές εντολές του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, προς το Τ αμείο Παρακαταθηκών και Δανείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΟΙΚΟΝΟΜΙΚΩΝ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

Αριθ.ΔΔΟ/Φ. 101.55/01/1499 (2) 

Καθορισμός αριθμού προσώπων που θα απασχοληθούν 
στο Υπουργείο Αιγαίου με μίσθωση έργου 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 15 (παρ. 1) του Ν. 1735/1987 «Προσλή¬ 
ψεις στο Δημόσιο Τομέα, κοινωνικός έλεγχος στη Δημό¬ 
σια Διοίκηση, Πολιτικά δικαιώματα και άλλες διατάξεις» 
(ΦΕΚ195 Α'), όπως ανπκαταστάθηκε με το άρθρο 6 του Ν. 
2527/1997 «Τροποποίηση και συμπλήρωση διατάξεων 
του Ν. 2190/1994 και άλλες διατάξεις» (ΦΕΚ206/Α). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Οργανα» το οποίο προστέθηκε με το άρθρο 
27 του Ν. 2081/92 (ΦΕΚ 159/Α") και τροποποιήθηκε με το 
άρθρο 1 παρ. 2ατου Ν. 2469/97 (ΦΕΚ38Α'). 

γ) Του άρθρου 22 (παρ. 3) του Ν. 2362/1995 «Περί Δη¬ 
μοσίου Λογιστικού, Ελέγχου των Δαπανών του Κράτους» 
(ΦΕΚ247/Α). 

δ) Του Π.Δ. 1/86 «Αρμοδιότητες Υπουργείου Αιγαίου» 
(ΦΕΚ 1/Α) όπως συμπληρώθηκε και τροποποιήθηκε με το 
Π.Δ. 326/2000 «Συμπλήρωση του Π.Δ. 1/86....» (ΦΕΚ 
267/Α/2000). 

ε) Του Π.Δ. 110/2001 «Οργανισμός Υπουργείου Αιγαί¬ 
ου» όπως συμπληρώθηκε και τροποποιήθηκε μεταγενέ¬ 
στερα. 

2. Την ΔΙΠΠ/Φ.ΕΓΚΡ/14/27/17749/2.2.04 απόφαση της 
επιτροπής του άρθρου 2 παραγ. 1 της αριθ. 55/1988 ΠΥΣ 
(άρθρο 1 παραγ. 51 Ν. 2412/1996). 

3. Την αριθ. ΔΙΔΚ/Φ1 /2/13773/2003 (ΦΕΚ 985/Β/ 
16.7.2003) απόφαση του Πρωθυπουργού και του 
ΥΠΕΣΔΔΑ «Ανάθεση αρμοδιοτήτων στον Υφυπουργό 
ΕΣΔΔΑ Νίκο Μπίστη». 

4. Την ανάγκη μεγαλύτερης εξειδίκευσηςτου έργου που 
ανατέθηκε στους απασχολούμενους με μίσθωση έργου. 

5. Τις πιστώσεις του ΚΑΕ 0871 του τακτικού προϋπολογι¬ 
σμού του Υπ. Αιγαίου (Φορέας 27 100) οικον. έτους 2004. 

6. Τις αρ. 5359/Ετ 96/12.9.2003 και 6556/Ετ 97/ 
20.11.2003 γνωμοδοτήσεις του Νοιμικού Συμβούλου ότι 
πρόκειται για γνήσια σύμβαση έργου που δεν υποκρύπτει 
εξαρτημένη εργασία, αποφασίζουμε: 

1. Καθορίζουμε τα πρόσωπα που μπορεί το Υπουργείο 
Αιγαίου να αναθέσει μίθωση έργου, σε έναν (1) Αρχιτέ¬ 
κτονα Μηχανικό και ένα (1) Βιβλιοθηκονόμο, για χρονικό 
διάστημα ενός (1) έτους. 

Ο μηχανικός θα είναι κάτοχος του αντίστοιχου πτυχίου 
ή διπλώματος του Ε.Μ.Π. και των Πολυτεχνικών Σχολών 
Α.Ε.Ι, ή ισοτίμου σχολής της αλλοδαπής και να έχει άδεια 
άσκησης επαγγέλματος. 

Ο Βιβλιοθηκονόμος θα είναι κάτοχος αντίστοιχου πτυ¬ 
χίου ή διπλώματος ΤΕΙΤμήματος Βιβλιοθηκονομίας, προ- 
κειμένου ο μεν μηχανικός να ασχοληθεί με: 

α) Συμμετοχή στην επίβλεψη αρχιτεκτονικών οριστικής 
μελέτης, μελέτης εφαρμογής και τευχών δημοπράτησης 
της εκπονούμενης μελέτης στερέωσης και ανάδειξης του 
κτιρίου των φυλακών και τριών άλλων γειτονικών κτιρίων, 
στη νήσο Γυάρο, Ν. Κυκλάδων. 

β) Συμμετοχή στην επίβλεψη μέρους του έργου δημι¬ 
ουργίας δικτύου διαδρομών ιστορικής μνήμης στη νήσο 
Γ υάρο Ν. Κυκλάδων, εφόσον δημοπρατηθεί. 


γ) Συμμετοχή στην προμελέτη αρχιτεκτονικών για τη 
δημιουργία πνευματικού κέντρου της Ομοσπονδίας Λε¬ 
σβιακών Συλλόγων Αττικής σε κτίριο επί της οδού Κοτυ- 
αίου 5 στην Αθήνα. 

δ) Συμμετοχή στην επίβλεψη ανάπλασης του Σχολείου 
του Δημοτικού Διαμερίσματος Άγρας του Δήμου Καλλο¬ 
νής για θέματα αρχιτέκτονα. 

ε) Συνδρομή στη σύνταξη αρχιτεκτονικών μελετών ανά¬ 
πλασης των πλατειών του Δημοτικού Διαμερίσματος 
Ασωμάτου Δήμου Ευεργέτουλα και του Δημοτικού Δια¬ 
μερίσματος Παπάδου του Δήμου Γέρας 
Ο δε Βιβλιοθηκονόμος να ασχοληθεί με: 
α) Τη συντήρηση και λειτουργία του συστήματος δανει¬ 
σμού και εξυπηρέτησης των χρηστών της κεντρικής βι¬ 
βλιοθήκης του Υπουργείου Αιγαίου 
β) Τη ψηφιοποίηση και βιβλιοθηκονομική επεξεργασία των 
νέων εκδόσεων και συλογώντου Υπουργείου Αιγαίου και 
γ) Τον έλεγχο και συνεχή ενημέρωση του διαδικτυακού 
τόπου του Υπουργείου Αιγαίου για τις νέες εκδόσεις του. 

2. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη. 

3. Ως τόπος εκτέλεσης του έργου του μηχανικού θα εί¬ 
ναι τα γραφεία της Δ/νσης Προγραμμάτων Μελετών και 
Εργων, η νήσος Γ υάρος, τα Γ ραφεία Αθηνών του Υπουρ¬ 
γείου Αιγαίου και η νήσος Λέσβος. Ως τόπος εκτέλεσης 
του έργου του Βιβλιοθηκονόμου θα είναι η Κεντρική Διοί¬ 
κηση του Υπουργείου Αιγαίου. 

4. Το ύψος της συνολικής της αμοιβής του μηχανικού θα 
είναι 16.800 ΕΥΡΩ ενώ το ύψος της συνολικής αμοιβής για 
το βιβλιοθηκονόμο θα είναι 14.400 ΕΥΡΩ συμπεριλαμβα¬ 
νομένου του νόμιμου ΦΠΑ, των εργοδοτικών εισφορών 
υπέρ των ταμείων σύνταξης, υγιείας και επικουρικής 
ασφάλισης, των κρατήσεων υπέρ τρίτων κλπ. Η συνολική 
ετήσια δαπάνη θα ανέλθει στο ποσό των 31.200 ΕΥΡΩ και 
θα βαρύνει τις πιστώσεις του τακτικού προϋπολογισμού 
του Υπ. Αιγαίου (Φορέας 27-100) ΚΑΕ 0871 γιατοτρέχον 
οικονομικό έτος με το ποσό των 28.600 ΕΥΡΩ και για το 
επόμενο οικονομικό έτος με το ποσό των 2.600 ΕΥΡΩ. 
Στον ανωτέρω ΚΑΕ του τρέχοντος οικονομικού έτους 
υπάρχει εγγεγραμμένη πίστωση ύψους 65.500 ΕΥΡΩ. 

5. Η επίβλεψη της εκτέλεσης του έργου του μηχανικού 
θα γίνεται από τη Δ/νση Προγραμμάτων, Μελετών και Ερ¬ 
γων και του βιβλιοθηκονόμου από τη Δ/νση Πολιτισμού. Η 
παραλαβή του έργου θα γίνει από αντίστοιχες ειδικές επι¬ 
τροπές που γι’ αυτό το σκοπό θα συγκροτηθούν και θα 
λειτουργούν στο Υπουργείο Αιγαίου. 

6. Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα αδείας, ενώ δεν υφί- 
σταται η υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

7. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση, απαγορεύεται. 

8. Το προαναφερόμενο έργο που θα εκτελεστεί, αφορά 
εργασίες που δεν ανάγονται στον κύκλο καθηκόντων των 
υπαλλήλων του Υπ. Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΙΓΑΙΟΥ 

ΝΙΚΟΣ ΜΠΙΣΤΗΣ ΝIΚΟΣ ΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΔΟ/Φ.900.51/01/1479 (3) 

Καθορισμός αποζημίωσης του Προέδρου, μελών και 
Γραμματέα της Ο.Δ.Ε. του Μέτρου 2.2 του Προγράμ¬ 
ματος «Κοινωνία της Πληροφορίας» στο Υπουργείο 
Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του άρθρου 17 του Ν. 3205/2003 (ΦΕΚ 297/Α) «Μι- 
σθολογικές ρυθμίσεις λειτουργών και υπαλλήλων και άλ¬ 
λες συναφείς διατάξεις». 

β. Του Ν. 2690/99 (ΦΕΚ45/Α) «Κύρωση του κώδικα Διοι¬ 
κητικής Διαδικασίας και άλλες διατάξεις». 

2. Την ΔΔΟ/Φ.900.51/01/17330/23.12.03 (ΦΕΚ 1993/Β') 
Κοινή Απόφαση των Υπουργών Εσωτερικών Δημόσιας Δι¬ 
οίκησης και Αποκέντρωσης και Αιγαίου σχετικά με τη «Συ¬ 
γκρότηση Ομάδας Διοίκησης Έργου για την παρακολού¬ 
θηση του Μέτρου 2.2 του Προγράμματος «Κοινωνία της 
Πληροφορίας» στο Υπουργείο Αιγαίου 

3. Την 2/72757/0022/31.12.2003 εγκύκλιο του Υπουρ¬ 
γείου Οικονομίας και Οικονομικών Γ ενικό Λογιστήριο του 
Κράτους 

4. Την 46152/2.7.03 απόφαση του Υφυπουργού Οικονο¬ 
μίας και Οικονομικών σχετικά με την ένταξη στο ΠΔΕ 
2003/ΣΑΕ 033/3 έργων που συμπεριλαμβάνονται στο 
Πρόγραμμα «Κοινωνία της Πληροφορίας» του Υπουργεί¬ 
ου Αιγαίου. 

5. Τις πιστώσεις του Κωδικού 2003 ΣΈ. 03330003 «Ανά¬ 
πτυξη μηχανισμών και Υπηρεσιών Ηλεκτρονικής Διακυ- 
βέρνησηςτου Υπ. Αιγαίου»του Π.Δ.Ε.του Υπ. Αιγαίου. 

6. Το Τεχνικό Δελτίο του Μέτρου «Ηλεκτρονική Κυβέρ¬ 
νηση για την εξυπηρέτηση του πολίτη»του ανωτέρω Προ¬ 
γράμματος. 

7. Το γεγονός ότι από την παρούσα απόφαση προκα- 
λείται δαπάνη σε βάρος των πιστώσεων του Κωδικού ΣΈ. 
03330003 «Ανάπτυξη μηχανισμών και Υπηρεσιών Ηλε¬ 
κτρονικής Διακυβέρνησης του Υπ. Αιγαίου» του Π.Δ.Ε. 
του Υπ. Αιγαίου, συνολικού ύψους 32.500,00 ΕΥΡΩ. Γιατο 
τρέχον οικονομικό έτος, η δαπάνη θα ανέλθει περίπου 
στο ποσό των 26.000,00 ΕΥΡΩ. 

8. Για το σκοπό αυτό υπάρχει εγγεγραμμένη πίστωση 
στον παραπάνω Κωδικό, ύψους 744.302,00 ΕΥΡΩ, απο¬ 
φασίζουμε: 

1. Καθορίζουμε την κατά συνεδρίαση αποζημίωση του 
Προέδρου, των μελών και του Γ ραμματέα της Ομάδας Δι¬ 
οίκησης Εργου (Ο.Δ.Ε.) για την παρακολούθηση του Μέ¬ 
τρου 2.2. του Προγράμματος «Κοινωνία της Πληροφο¬ 
ρίας» στο Υπουργείο Αιγαίου, που συγκροτήθηκε με την 
ΔΔΟ/Φ.900.51/01/17330/23.12.03 (ΦΕΚ 1993/Β/ 2003) 
κοινή απόφαση των Υπουργών Εσωτερικών Δημόσιας Δι¬ 
οίκησης και Αποκέντρωσης και Αιγαίου, ως εξής: 

α. Πρόεδρος 40 € ανά συνεδρίαση 

β. Μέλη 40 € ανά συνεδρίαση 

γ. Γραμματέας 40 € ανά συνεδρίαση 

2. Ορίζουμε ανώτατο αριθμό συνεδριάσεων τις πενήντα 
(50) συνεδριάσεις ετησίως και τις ογδόντα (80) συνολικά 
για όλη τη διάρκεια του προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Φεβρουάριου 2004 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 


Αριθ. ΔΔΟ/Φ. 101.43/01/1478 (4) 

Επανακαθορισμός αμοιβής Προέδρου, Μελών και Γραμ¬ 
ματέα του Υπηρεσιακού - Πειθαρχικού Συμβουλίου 
Υπ. Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85 όπως προστέθηκε με 
το άρθρο 27 του Ν. 2081/92 και αντικαταστάθηκε με το 
άρθρο 1 του Ν. 2469/97 (ΦΕΚ 38/Α). 

β) Του άρθρου 17του Ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου. και 

άλλες διατάξεις» (ΦΕΚ 297/Α). 

γ) Του άρθρου 28 του Ν. 2362/95 «Περί δημοσίου λογι¬ 
στικού, ελέγχου των δαπανώντου Κράτους και άλλες δια¬ 
τάξεις» (ΦΕΚ247/Α). 

δ)Ταάρθρα158,159,160,161,162,163 καιτου άρθρου 
δεύτερου του Ν. 2683/99 «Κύρωση του Κώδικα Κατάστα¬ 
σης Δημοσίων Πολιτικών Διοικητικών Υπαλλήλων....» 
(ΦΕΚ19/Α). 

ε) Του Π.Δ. 110/2001 «Οργανισμός Υπουργείου Αιγαί¬ 
ου» (ΦΕΚ 101 /Α) όπως συμπληρώθηκε και τροποποιήθη¬ 
κε μεταγενέστερα. 

2. Την ΔΔΟ/Φ. 101.25/2709/99 (ΦΕΚ 379/Β) απόφασή 
μας σχετικά με τη συγκρότηση Πρωτοβάθμιου Υπηρεσια¬ 
κού - Πειθαρχικού Συμβουλίου στο Υπ. Αιγαίου. 

3. Το γεγονός ότι η αμοιβή του Προέδρου, Μελών και 
Γ ραμματέατων Υπηρεσιακών Συμβουλίωντου Δημοσίου, 
ΝΠΔΔ έχει καθορισθεί από το 1993 (αριθ. πρωτ. 
2048080/5603/0022/28.7.93) χωρίς αναπροσαρμογή μέ¬ 
χρι σήμερα. 

4. Το γεγονός ότι από την παρούσα απόφαση προκα- 
λείται δαπάνη σε βάρος των πιστώσεων του ΚΑΕ 0515 του 
τακτικού προϋπολογισμού του Υπουργείου Αιγαίου (Φο¬ 
ρέας 27-100) που για το τρέχον οικονομικό έτος ανέρχε¬ 
ται περίπου στο ποσό των 8.500 ΕΥΡΩ και για καθένα από 
τα επόμενα οικονομικά έτη περίπου στο ποσό των 10.000 
ΕΥΡΩ. 

5. Το γεγονός ότι στον ΚΑΕ 0515 του τακτικού προϋπο¬ 
λογισμού του Υπουργείου Αιγαίου υπάρχει για το τρέχον 
οικονομικό έτος εγγεγραμμένη πίστωση ύψους 10.000 
ΕΥΡΩ, αποφασίζουμε: 

1. Επανακαθορίζουμε την αμοιβή του Προέδρου, των 
Μελών καιτου Γ ραμματέα του Πρωτοβάθμιου Υπηρεσια¬ 
κού - Πειθαρχικού Συμβουλίου του Υπουργείου Αιγαίου 
και ως εξής: 

1.1. Πρόεδρος ίση με τα επτά εκατοστά (7/100) του βα¬ 
σικού μισθού του 18ου Μ.Κ. της ΥΕ Κατηγορίας 

1.2. Μελών ίση με τα πέντε έκτα (5/6) της εκάστοτε αμοι¬ 
βής του Προέδρου 

1.3. Γ ραμματέα ίση με τα τέσσερα έκτα (4/6) της εκά¬ 
στοτε αμοιβής του Προέδρου. 

2. Ανώτατο αριθμό συνεδριάσεων ανά έτος ορίζουμετις 
πενήντα (50). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Φεβρουάριου 2004 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

(5) 

Απόκτηση ελληνικής ιθαγένειας απόχην ομογενή ΜΙ- 
ΧΑΗΛΟΒΑ ΑΙΚΑΤΕΡΙΝΗ του ΝΙΚΟΛΑΟΥ κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

1. Με την 2822/03/29.1.2004 απόφαση του Γενικού 
Γραμματέα Περιφέρειας Ανατολικής Μακεδονίας-Θρά- 
κης, που εκδόθηκε σύμφωνα με τις διατάξεις του Ν. 2790/ 
2000 και του άρθρου 76 του Ν. 2910/2001 και τη σχετική 
περί μεταβίβασης αρμοδιοτήτων απόφαση του Γ ενικού 
Γ ραμματέα της Περιφέρειας Α.Μ.Θ., γίνεται δεκτή η από 
29.10.2003 αίτηση της ομογενούς ΜΙΧΑΗΛΟΒΑ ΑΙΚΑΤΕ- 
ΡΙΝΗΣτου ΝΙΚΟΛΑΟΥ, για απόκτηση Ελληνικής Ιθαγένει¬ 
ας καιεγκρίθηκε ο εξελληνισμόςτου επωνύμου της σε ΜΙ- 
ΧΑΗΛΙΔΟΥ. 

2. Με την 2190/03/29.1.2004 απόφαση του Γενικού 
Γ ραμματέα Περιφέρειας Ανατολικής Μακεδονίας-Θρά- 
κης, που εκδόθηκε σύμφωνα με τις διατάξεις του Ν. 
2790/2000 και του άρθρου 76 του Ν. 2910/2001 και τη σχε¬ 
τική περί μεταβίβασης αρμοδιοτήτων απόφαση του Γ ενι¬ 
κού Γ ραμματέα της Περιφέρειας Α.Μ.Θ., γίνεται δεκτή η 
από 26.8.2003 αίτηση της ομογενούς ΝΑΖΛΙΕΒΑ ΙΖΑ- 
ΜΠΕΛΛΑ του ΒΛΑΔΙΜΗΡΟΥ, για απόκτηση Ελληνικής 
Ιθαγένειας και εγκρίθηκε ο εξελληνισμός του επωνύμου 
της σε ΝΑΖΛΙΔΟΥ. 

3. Με την 392/29.1.2004 απόφαση του Γ ενικού Γ ραμμα¬ 
τέα Περιφέρειας Ανατολικής Μακεδονίας - Θράκης, που 
εκδόθηκε σύμφωνα με τις διατάξειςτου Ν. 2790/2000 και 
του άρθρου 76 του Ν. 2910/2001 και τη σχετική περί με¬ 
ταβίβασης αρμοδιοτήτων απόφαση του Γ ενικού Γ ραμμα¬ 
τέα της Περιφέρειας Α.Μ.Θ., γίνεται δεκτή η από 
17.9.2002 αίτηση της ομογενούς ΧΑΤΖΙΕΒΑ ΕΛΠΙΔΑ του 
ΝΙΚΟΛΑΟΥ, για απόκτηση Ελληνικής Ιθαγένειας και 
εγκρίθηκε ο εξελληνισμός του επωνύμου της σε ΧΑΤΖΙ- 
ΔΟΥ. 

4. Με την 393/29.1.2004 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, 
που εκδόθηκε σύμφωνα με τις διατάξειςτου Ν. 2790/2000 
και του άρθρου 76 του Ν. 2910/2001 και τη σχετική περί 
μεταβίβασης αρμοδιοτήτων απόφαση του Γενικού Γ ραμ¬ 
ματέα της Περιφέρειας Α.Μ.Θ., γίνεται δεκτή η από 

14.11.2001 αίτηση του ομογενούς ΓΚΙΤΣΚΙΝΑ ΑΓΓΕΛΙΝΑ 
του ΓΙΟΥΡΙ, για απόκτηση Ελληνικής Ιθαγένειας. 

5. Με την 394/29.1.2004 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
που εκδόθηκε σύμφωνα με τις διατάξειςτου Ν. 2790/2000 
και του άρθρου 76 του Ν. 2910/2001 και τη σχετική περί 
μεταβίβασης αρμοδιοτήτων απόφαση του Γενικού Γ ραμ¬ 
ματέα της Περιφέρειας Α.Μ.Θ., γίνεται δεκτή η από 

6.11.2001 αίτηση της ομογενούς ΜΑΜΙΚΟΝΙΑΝ ΕΜΜΑ 
του ΒΡΟΥΙΡ, για απόκτηση Ελληνικής Ιθαγένειας. 

6. Με την 395/29.1.2004 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
που εκδόθηκε σύμφωνα με τις διατάξειςτου Ν. 2790/2000 
και του άρθρου 76 του Ν. 2910/2001 και τη σχετική περί 
μεταβίβασης αρμοδιοτήτων απόφαση του Γενικού Γ ραμ¬ 
ματέα της Περιφέρειας Α.Μ.Θ., γίνεται δεκτή η από 

6.11.2001 αίτηση του ομογενούς ΑΝΔΡΕΑΣΙΑΝ ΣΑΣΟΥΝ 
του ΑΡΤΟΥΡ για απόκτηση Ελληνικής Ιθαγένειας και 
εγκρίθηκε ο εξελληνισμός του επωνύμου του σε ΑΝΔΡΕ- 
ΑΔΗΣ. 


7. Με την 396/29.1.2004 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
που εκδόθηκε σύμφωνα με τις διατάξεις του Ν. 2790/2000 
και του άρθρου 76 του Ν. 2910/2001 και τη σχετική περί 
μεταβίβασης αρμοδιοτήτων απόφαση του Γ ενικού Γ ραμ¬ 
ματέα της Περιφέρειας Α.Μ.Θ., γίνεται δεκτή η από 

6.11.2001 αίτηση του ομογενούς ΑΝΔΡΕΑΣΙΑΝ ΑΡΜΑΝ 
του ΑΡΤΟΥΡ, για απόκτηση Ελληνικής Ιθαγένειας και 
εγκρίθηκε ο εξελληνισμός του επωνύμου του σε ΑΝΔΡΕ- 
ΑΔΗΣ. 

8. Με την 397/29.1.2004 απόφαση του Γενικού Γραμ¬ 
ματέα Περιφέρειας Ανατολικής Μακεδονίας-Θράκης, 
που εκδόθηκε σύμφωνα με τις διατάξεις του Ν. 2790/2000 
και του άρθρου 76 του Ν. 2910/2001 και τη σχετική περί 
μεταβίβασης αρμοδιοτήτων απόφαση του Γ ενικού Γ ραμ¬ 
ματέα της Περιφέρειας Α.Μ.Θ., γίνεται δεκτή η από 

6.11.2001 αίτηση του ομογενούς ΑΝΔΡΕΑΣΙΑΝ ΑΡΕΝ του 
ΑΡΤΟΥΡ, για απόκτηση Ελληνικής Ιθαγένειας και εγκρί- 
θηκε ο εξελληνισμός του επωνύμου του σε ΑΝΔΡΕΑΔΗΣ. 

Με εντολή Γ ενικού Γ ραμματέα Περιφέρειας 

Η Διευθύντρια 
Ε. ΚΛΑΔΟΥ 

-♦- 

Αριθ. 662 (6) 

Μεταβίβαση εξουσίας υπογραφής «Με εντολή Γενικού 
Γ ραμματέα», στον Προϊστάμενο της Διεύθυνσης Διοί¬ 
κησης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Τις διατάξειςτου Ν. 2503/1997 «Διοίκηση, οργάνωση, 
στελέχωση Περιφερειών» (ΦΕΚ 107/τ. Α/30.5.97). 

2. Τις διατάξεις του Α.Ν. 2039/1939, όπως τροποποιή¬ 
θηκε και ισχύει. 

3. Τιςδιατάξειςτηςπαρ. 1 του άρθρου 17 Ν. 2873/2000 
«Φορολογικές ελαφρύνσεις και απλουστεύσεις και άλλες 
διατάξεις « (ΦΕΚ 285/τ.Α/28.12.2000) 

4. Την 1001450/19/Α0006 Απόφαση των Υφυπουργών 
Εσωτερικών-Δημόσιας Διοίκησης και Αποκέντρωσης και 
Οικονομικών «Μεταβίβαση αρμοδιοτήτων του Υπουργεί¬ 
ου Οικονομικών στο Γενικό Γραμματέα της Περιφέρειας 
Β. Αιγαίου, σε θέματα εποπτείας ιδρυμάτων και κληροδο¬ 
τημάτων» (ΦΕΚ 4/τ.Β/9.1.02). 

5. Την 1064900/1203/Α0006 Απόφαση των Υφυπουρ¬ 
γών Εσωτερικών - Δημόσιας Διοίκησης και Αποκέντρω¬ 
σης και Οικονομικών «Μεταβίβαση αρμοδιοτήτων του 
Υπουργείου Οικονομικών στο Γενικό Γ ραμματέα της Πε¬ 
ριφέρειας Β. Αιγαίου, σε θέματα εποπτείας εκκαθάρισης 
και διαχείρισης ιδρυμάτων και κληροδοτημάτων» (ΦΕΚ 
1070/τ.Β/14.8.2002). 

6. Την 8994/19.7.2002 Απόφαση της Γενικής Γραμμα¬ 
τέα Περιφ. Βορείου Αιγαίου περί «Σύσταση νέας Υπηρε¬ 
σιακής Μονάδας στη Δ/νση Διοίκησης της Περ. Β. Αιγαί¬ 
ου» (ΦΕΚ 1011/τ.Β/2.8.2002). 

7. Το γεγονός ότι, από τις διατάξεις της απόφασης αυ¬ 
τής δεν προκαλείτε δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Μεταβιβάζουμε στον Προϊστάμενο της Διεύθυνσης Δι¬ 
οίκησης της Περιφέρειας Βορείου Αιγαίου, την εξουσία 
υπογραφής «Με εντολή Γενικού Γραμματέα», σε θέματα 

εποπτείας, εκκαθάρισης και διαχείρισης ιδρυμάτων και 
κληροδοτημάτων που αναφέρονται στις ανωτέρω Απο¬ 
φάσεις μετά από γνωμοδότηση του αρμοδίου συλλογι¬ 
κού οργάνου (κατά τις διατάξεις του Α.Ν. 2039/1939, 
όπως ισχύει), ως εξής: 

1. Έγκριση ή μη εκποίησης κινητών και ακινήτων, που 
ανήκουν σε κοινωφελείς γενικά περιουσίες και σχολάζου- 
σες κληρονομιές, εφόσον το τίμημά τους είναι έως 
146.735 € (50.000.000 δρχ.). 

2. Έγκριση ή μη εκμίσθωσης κινητών και ακινήτων, που 
ανήκουν σε κοινωφελείς γενικά περιουσίες και σχολάζου- 
σες κληρονομιές. 

3. Έγκριση α) δαπανών διαχείρισης, εξόφλησης χρεών, 
λογοδοσιών εκκαθαριστών, εκτελεστών διαθηκών κοινω¬ 
φελών ιδρυμάτων και κηδεμόνων σχολαζουσών κληρονο¬ 
μιών β) αμοιβών δικηγόρων, μηχανικών, εμπειροτεχνών, 
εκτιμητών, φυλάκων μεταγραφών κ.λπ. γ) καθορισμού 
αντιμισθίας εκκαθαριστών, εκτελεστών μέχρι του ποσού 
των 14.674 € (5.000.000 δρχ.) 

4. Έγκριση ή τροποποίηση προϋπολογισμού ή απολο¬ 
γισμού κοινωφελών περιουσιών. 

5. Έγκριση ή μη χορήγησης, παράτασης ή διακοπής 
υποτροφιών, αλλαγής κλάδου σπουδών, αύξησης ποσού 
και αριθμού υποτρόφων καθώς και έγκριση αμοιβής απο¬ 
ζημίωσης σε μέλη εξεταστικών επιτροπών υποψηφίων 
υποτρόφων, κοινωφελών γενικά περιουσιών. 

6. Έγκριση διανομής κληρονομιάς μεταξύ συγκληρο- 
νόμων ή απόδοσης σε αυτούς του όλου ή μέρους της με¬ 
ρίδας τους που εκκαθαρίστηκε, ύστερα από σύμφωνη 
γνώμη του αρμοδίου συλλογικού οργάνου καθώς και 
έγκριση συμβιβαστικής επίλυσης διαφοράς που αφορά 
κοινωφελή περιουσία,εφόσον η αξία τους είναι έως 
58.695 €(20.000.000 δρχ.). 

7. Γνωστοποίηση των ΦΕΚ, στα οποία δημοσιεύονται οι 
Αποφάσεις που αφορούν κοινωφελείς περιουσίες ή ιδρύ¬ 
ματα καθώς και τα διαβιβαστικά που αφορούν το Γ ραφείο 
Κληροδοτημάτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 23 Ιανουάριου 2004 
Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

- ♦ - 

Αριθ. 577 (7) 

Συμπλήρωση της 2287/16.4.2002 απόφασης Γενικού 
Γραμματέα Περιφέρειας Δυτικής Μακεδονίας, ανα¬ 
φορικά με τον καθορισμό του ανώτατου ορίου ημερών 
εκτός έδρας μετακινήσεων υπαλλήλων υπηρετούντων 
στη Ν.Α. Φλώρινας της Περιφέρειας Δυτικής Μακεδο¬ 
νίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 65 - 67 του Ν. 1622/1986 και 
του Π.Δ. 51/1987, με το οποίο καθορίσθηκαν οι Περιφέ¬ 
ρειες της Χώρας. 

2. Τις διατάξεις του Ν. 2503/1997. 

3. Τις διατάξειςτου άρθρου 2, παρ. 3του Ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6του Ν. 2738/1999. 

4. Τα 18375/31.5.2000 και 2/29896/0022/18.5.2000 έγ¬ 
γραφα των Υπουργείων Εσωτερικών, Δημόσιας Διοίκησης 


και Αποκέντρωσης και Οικονομικών αντίστοιχα, για την έκ¬ 
δοση απόφασης από τους Γενικούς Γραμματείςτων Περι- 
φερειώντηςπροβλεπόμενης απόφασης καθορισμού ανώ¬ 
τατου ορίου ημερών κίνησης εκτός έδρας για τους υπη- 
ρετούντες υπαλλήλους στους Ο.Τ.Α. Α' και Β' βαθμού. 

5. Την 2287/16.4.2002 απόφαση μας, περί καθορισμού 
ανώτατου ορίου των επιτρεπομένων ημερών κίνησης 
εκτός έδρας των υπηρετούντων υπαλλήλων στη Νομαρ¬ 
χιακή Αυτοδιοίκηση Φλώρινας της Περιφέρειας Δυτικής 
Μακεδονίας. 

6. Τα 3175/12.9.2003,3416/8.10.2003 και 3968/19.11.2003 
έγγραφα της Ν. Α. Φλώρινας, με το οποία ζήτησαν τη συ¬ 
μπλήρωση της 2287/16.4.2002 απόφασης μας, περί καθορι¬ 
σμού ανώτατου ορίου εκτός έδρας κινήσεων των υπηρετού¬ 
ντων υπαλλήλων της και παρασχέθηκαν πληροφορίες, όσον 
αφορά τα σχετικά αιτήματα, αποφασίζουμε: 

Α. Συμπληρώνουμε την 2287/16.4.2002 απόφαση μας 
και καθορίζουμε, κατά το τρέχον έτος και εφεξής: 

1) το ανώτατο όριο των είκοσι (20) ημερών, των επιτρε- 
πομένων, εκτός έδρας, μετακινήσεων, των υπηρετού¬ 
ντων υπαλλήλωντου κλάδου ΔΕ/Διοικητικού- Λογιστικού 
της Διεύθυνσης Διοικητικής Υποστήριξης Νομαρχιακών 
Οργάνων της Νομαρχιακής Αυτοδιοίκησης Φλώρινας. 

2) το ανώτατο όριο εκατόν των είκοσι (120) ημερών των 
επιτρεπομένων, εκτός έδρας, μετακινήσεων, των Προϊ¬ 
σταμένων Διευθύνσεων, ανεξαρτήτου κλάδου και ειδικό¬ 
τητας, των Διευθύνσεων Υγείας, Πρόνοιας και Εμπορίου- 
Βιομηχανίας, της Νομαρχιακής Αυτοδιοίκησης Φλώρινας. 

Β. Ορίζουμε ότι επιτρέπεται συμψηφισμός και μέχρι πέ¬ 
ντε (5) ημέρες το μήνα, όταν συντρέχει αδυναμία πραγ¬ 
ματοποίησης εκτός έδρας μετακινήσεων, εξαιτίας κακο¬ 
καιρίας (χιονοπτώσεων). 

Γ. Κατά τα λοιπά ισχύει η 2287/16.4.2002 απόφαση μας. 

Δ. Η ισχύς της παρούσας αρχίζει από την έκδοση της. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού της Νομαρχιακής 
Αυτοδιοίκησης Φλώρινας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κοζάνη, 29 Ιανουάριου 2004 
Η Γενική Γραμματέα Περιφέρειας 
ΜΑΡΙΑ ΣΚΡΑΦΝΑΚΗ 
-♦- 

Αριθ. 50898 (8) 

Ανάκληση των 10329/10.4.2002 και 23977/24.10.2002 
αποφάσεων του Γενικού Γραμματέα Περιφέρειας Κε¬ 
ντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 206του Π.Δ. 410/95 (ΔΚΚ) 
όπως ισχύει. 

2. Τις 10329/10.4.2002 και 23977/24.10.2002 αποφά¬ 
σεις μας που δημοσιεύθηκαν στο ΦΕΚ 560/Β/2002 και 
1405/Β/2002 και αφορούσαν συμμετοχή νέων μελών στον 
Σύνδεσμο Ιαματικών Πηγών Ελλάδος. 

3. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ. Ε. Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2415 


και προϊσταμένους Τμημάτων και Γραφείων των υπηρε- 
σιώντης Περιφέρειας, όπως αναδημοσιεύθηκε στο Φ.Ε.Κ 
1339/Τ.Β/6.11.2000, αποφασίζουμε: 

Ανακαλούμε τις 10329/10.4.2002 και 23977/24.10.2002 
αποφάσεις μας που δημοσιεύθηκαν στο ΦΕΚ 560/Β/2002 
και 1405/Β/2002 και αφορούσαν συμμετοχή νέων μελών 
στον Σύνδεσμο Ιαματικών Πηγών Ελλάδος επειδή εκδό- 
θηκαν αναρμοδίως ως από την Υπηρεσίας μας. 

Κάλυψη δαπάνης: Από τις διατάξεις της απόφασης δεν 
προκαλείται καμία δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Δεκεμβρίου 2003 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-*- 

Αριθ. 133 (9) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες εργασίας κατά τις 
νυκτερινές ώρες Κυριακών και εξαιρέσιμων, από 
1.1.2004 μέχρι 31.12.2004 για το προσωπικό της Νο¬ 
μαρχιακής Αυτοδιοίκησης Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) του Π. Δ/τος 30/96 «Κώδικας Νομαρχιακής Αυτοδιοί¬ 
κησης». 

β) των άρθρων 29 του Ν. 2683/99, 15 του Ν. 2592/98, 25 
παρ. 7 του Ν. 2738/99 και 16 του Ν. 3205/2003. 
γ) του Π. Δ/τος 402/2001. 

2. Τις ειδικές έκτακτες υπηρεσιακές ανάγκες που πα¬ 
ρουσιάζονται (χιονοπτώσεις, πλημμύρες, πυρκαγιές, σει¬ 
σμοί) για την αντιμετώπιση των οποίων απασχολούνται οι 
υπάλληλοι του Τεχνικού Εξοπλισμού, της Δ/νσης Υποδο¬ 
μών, οι οδηγοί όλων των υπηρεσιών, οι υπάλληλοι του 
Τμήματος ΠΣΕΑ, οι υπάλληλοι του Γραφείου Νομάρχη 
καθώς και οι υπάλληλοι άλλων υπηρεσιών που απασχο¬ 
λούνται για το σκοπό αυτό πέραν του ωραρίου σε 24ωρη 
βάση και με εργασία σε νυκτερινές ώρες, ημέρες αργίας 
και Κυριακές. 

3. Το γεγονός ότι για την αντιμετώπιση των παραπάνω 
αναγκών, καθώς και κάθε έκτακτων υπηρεσιακών ανα¬ 
γκών που προκύπτουν, επιβάλλεται το προσωπικό της 
Ν.Α. Αρκαδίας να απασχολείται υπερωριακά καθώς και 
τις Κυριακές και εξαιρέσιμες. 

4. Το γεγονός ότι έχει προβλεφθεί στον προϋπολογισμό 
της Ν. Α. Αρκαδίας η σχετική απαιτούμενη δαπάνη, απο¬ 
φασίζουμε: 

Εγκρίνουμε να εργάζονται οι υπάλληλοι που υπηρετούν 
στην Ν. Α. Αρκαδίας, υπερωριακά από 1.1.2004 μέχρι 
31.12.2004 όπως παρακάτω: 


ΖύναΙια 

υπηρπαΑνη» 

ΧΟναΙο 

προτανομένοττ 

ΐΜίΙήΙα· 

ΣύνοΑο ωρών Α 
λ> «ξαμήνηι 

Επιγραμμένη 

πίσηκτη 

ΠΕ 

95 

95 



ΙΈ 

37 

37 



ΔΕ 

124 

124 



ΥΕ 

29 

29 



ΣΥΝΟΛΟ: 

285 

285 

12.500 

50ΜΜΚ 


Η ονομαστική κατάσταση και η κατανομή κατά είδος ερ¬ 
γασίας (απογευματινής, νυκτερινής εξαιρέσιμων και Κυ¬ 
ριακών) των ανωτέρω ωρών, θα γίνει με νεώτερη απόφα¬ 
ση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Ιανουάριου 2004 
Ο Νομάρχης 

ΔΗΜΗΤΡΙΟΣ ΚΩΝΣΤΑΝΤΟΠΟΥΛΟΣ 

-♦- 

Αριθ. 5740 ΠΕ (10) 

Σύσταση - Συγκρότηση Υπηρεσιακού-Πειθαρχικού Συμ¬ 
βουλίου Ν.Α. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1 .Τις διατάξεις: 

α)του άρθρου 112του ΠΔ30/1996. 

β) Τηςπαρ. 1γ. του άρθρου 158, της παρ. 3 και4του άρ¬ 
θρου 159, των παρ.2,4 και 5 του άρθρου 160, της παρ. 2 
του άρθρου 161, του άρθρου 162, των παρ. 2,3 και 5 του 
άρθρου 163,του άρθρου 120τουΥ.Κκαιτωνπαρ.9και17 
του άρθρου δεύτερου του Ν. 2683/99 (Φ.Ε.Κ. 19/τ Α 
79.2.1999). 

γ) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191 /Α) και της παρ. Β4 του άρθρου 40 του Ν. 
1884/1990 (ΦΕΚ81/Α ). 

δ) Του άρθρου 27 του Ν. 2081/1992 (ΦΕΚ 154/Α") με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α'). 

ε)Τον Οργανισμό Εσωτερικής Υπηρεσίας της Ν.Α. Ευ¬ 
ρυτανίας (Φ.Ε.Κ.473/τ Β720.6.1996). 

στ) του άρθρου 20 του Ν. 3051/2002 

ζ) Το άρθρο 77 του Ν. 2910/2001 και την 2488/3.5.2001 
απόφαση του Νομάρχη Ευρυτανίας «Διαπιστωτική πράξη 
μετάταξης υπαλλήλων στην Ν.Α Ευρυτανίας» η οποία δη¬ 
μοσιεύτηκε στο ΦΕΚ 102/τ. Ν.Π.Δ.Δ/ 21.5.2001. 

2) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της Ν.Α Ευρυτανίας ούτε του κρατικού προϋπολο¬ 
γισμού, γιατί με την παρούσα σύσταση δεν μεταβάλλεται 
οαριθμόςτων μελώντου υφιστάμενου Υπηρεσιακού Συμ¬ 
βουλίου, αποφασίζουμε: 

1) Συγκροτούμε στην Ν.Α Ευρυτανίας πενταμελές Υπη¬ 
ρεσιακό Συμβούλιο για όλο το προσωπικό της Ν.Α Ευρυ¬ 
τανίας με έδρα το Καρπενήσι, ως εξής: 

α. Τρεις (3) μονίμους υπαλλήλους της Ν.Α Ευρυτανίας 
με βαθμό Διευθυντή που υπάγονται στην αρμοδιότητα 
του Υπηρεσιακού Συμβουλίου και υπηρετούν στη έδρα 
του. 

Β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α1 με τους αναπληρωτές τους. 

2) Τα υπό στοιχεία α' μέλη της προηγούμενης παρα¬ 
γράφου ορίζονται με απόφαση του Νομάρχη. Κατά την 
πρώτη συγκρότηση τα ανωτέρω μέλη ορίζονται από το 
Νομάρχη, σύμφωνα με τις διατάξεις της παραγράφου 9 
του άρθρου δευτέρου Ν. 2683/99. 

3) Με την απόφαση ορισμού των μελών του Υπηρεσια¬ 
κού Συμβουλίου ορίζεται ως Πρόεδρος ένα από τα τακτι¬ 
κά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. 

Αναπληρωτές των δύο άλλων τακτικών μελών ορίζονται 
μόνιμοι υπάλληλοιτης Ν.Α. Ευρυτανίας με βαθμό διευθυ¬ 
ντή που υπάγονται στην αρμοδιότητα του Υπηρεσιακού 
Συμβουλίου και υπηρετούν στη έδρα του. (Κατά την πρώ¬ 
τη εφαρμογή τα ανωτέρω δυο αναπληρωματικά μέλη ορί¬ 
ζονται σύμφωνα με την παρ. 9 του άρθρου δευτέρου του 
Ν. 2683/1999. Στην περίπτωση που προεδρεύει ο ανα- 
πληρωτήςτου προέδρου θα συμμετέχει ωςτακτικό μέλος 
ο αναπληρωτής του προεδρεύοντος.). 

4) Εισηγητής ορίζεται με απόφαση του Νομάρχη ο προϊ¬ 
στάμενος της Δ/νσης Οργάνωσης και Διοίκησης της Ν.Α 
Ευρυτανίας χωρίς δικαίωμα ψήφου με αναπληρωτή του 
τον προϊστάμενο του Τμήματος προσωπικού της Δ/νσης 
Οργάνωσης και Διοίκησης της Ν.Α Ευρυτανίας. Ειδικά κα¬ 
τά την εξέταση των πειθαρχικών υποθέσεων ως εισηγη¬ 
τής με δικαίωμα ψήφου ορίζεται με την διαδικασία της 
παρ. 1 του Ν. 2683/99 ένα από τα μέλη του Υπηρεσιακού 
Συμβουλίου 

5) Χρέη γραμματέα στο υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Νομάρχη 

6) Η θητεία των μελών του Υ.Σ είναι διετής. Κατά την 
πρώτη εφαρμογή του Νόμου αυτού η θητεία των μελών 
του Υπηρεσιακού Συμβουλίου λήγει την 31.12.2004 

7) Κατά την πρώτη συγκρότηση του Υπηρεσιακού Συμ¬ 
βουλίου ως αιρετοί εκπρόσωποι των υπαλλήλων ορίζο¬ 
νται οι εκπρόσωποι που αναδείχθηκαν από τις εκλογές για 
να αποτελέσουν μέλη του από 1.1.2003 υφιστάμενου 
Υπηρεσιακού Συμβουλίου. Επειδή στη Ν.Α Ευρυτανίας 
υπηρετούν μόνο 2 υπάλληλοι με σχέση Ι.Δ.Α.Χ., όταν το 
υπηρεσιακό κρίνει θέματα υπαλλήλων ΙΔΑΧ, αρκεί η πα¬ 
ρουσία τριών τακτικών μελών κατ’ εφαρμογή του άρθρου 
63 του Ν. 1943/91 

8) Έως την συγκρότηση και λειτουργία του νέου Υπη¬ 
ρεσιακού Συμβουλίου εξακολουθεί να λειτουργεί τα κατά 


την έναρξη ισχύος του Ν. 2683/1999 υφιστάμενο, με την 
επιφύλαξη των διατάξεωντης παρ. 15 του άρθρου δευτέ¬ 
ρου του ίδιου νόμου. 

9) Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερόμενων στην παρ. 15 
του άρθρου δευτέρου του Ν. 2683/99 και οι οποίες δεν 
έχουν κριθεί απ’ αυτό, μέχρι τον ορισμό των μελών του νέ¬ 
ου υπηρεσιακού Συμβουλίου, κρίνονται από το υπηρεσια¬ 
κό Συμβούλιο που συγκροτείται με την απόφαση αυτή, χω¬ 
ρίς να απαιτείται νέα παραπομπή των υποθέσεων αυτών. 

10) Το παρόν Συμβούλιο λειτουργεί και ως πειθαρχικό. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Καρπενήσι, 29 Ιανουάριου 2004 
Ο Νομάρχης 

ΚΩΝ/ΝΟΣ ΚΟΝΤΟΓΕΩΡΓΟΣ 
-♦- 

( 11 ) 

Απόρριψη αίτησης για χορήγηση άδειας μεταλλευτικών 
Ερευνών στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.Κ.Ι. 1597 οικ./15.12.2003 απόφαση του Νο¬ 
μάρχη Κιλκίς απορρίφθηκε η από 22.10.2003 αίτηση της 
ΜΕ.ΒΙ.ΟΡ. (Μεταλλευτικά, Βιομηχανικά Ορυκτά) για χο¬ 
ρήγηση άδειας μεταλλευτικών ερευνών στην περιοχή του 
Δημοτικού διαμερίσματος Θεοδοσιών του Δήμου Κρουσ- 
σών του Ν. Κιλκίς με Α.Β.Μ. 614 ως αυτοδικαίως άκυρη, 
διότι ο ζητούμενος χώρος βρίσκεται εξ’ ολοκλήρου στο Ν. 
Θεσσαλονίκης. 

Με εντολή Νομάρχη 
Ο Προϊστάμενος 
ΚΩΣΤΑΣ ΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




